Gratë në Islam

Përvojat e grave myslimane (Arabisht: مسلمات Muslimāt, njejës مسلمة Muslimah) ndryshojnë shumë ndërmjet dhe brenda shoqërive të ndryshme. Në të njëjtën kohë, aderimi i tyre në Islam është një faktor i përbashkët që ndikon në jetën e tyre në një shkallë të ndryshme dhe u jep atyre një identitet të përbashkët që mund të shërbejë për të kapërcyer dallimet e gjera kulturore, sociale dhe ekonomike ndërmjet tyre.

Ndër ndikimet që kanë luajtur një rol të rëndësishëm në përcaktimin e statusit shoqëror, juridik, shpirtëror dhe kozmologjik të gruas në rrjedhën e historisë islame janë shkrimet e shenjta të Islamit: Kurani; ḥadīth, të cilat janë tradita që kanë të bëjnë me veprat dhe aforizmat që i atribuohen profetit islam Muhamedit dhe shokëve të tij; ixhma', që është një konsensus dijetar, i shprehur ose i heshtur, për një çështje të ligjit; qiyās, parimi me të cilin ligjet e Kuranit dhe sunetit ose zakonet profetike zbatohen në situata që nuk mbulohen në mënyrë eksplicite nga këto dy burime të legjislacionit; dhe fetva, opinione apo vendime të publikuara jodetyruese në lidhje me doktrinën fetare ose pikat e ligjit.
lidhja=https://en.wikipedia.org/wiki/File:Young_Muslim_Woman_on_Street_-_Sylhet_-_Bangladesh_(12968288153).jpg|parapamje|293x293px|Një grua nga bengali e veshur me një nikab rozë.

Ndikimet shtesë përfshijnë traditat kulturore paraislamike; ligjet laike, të cilat janë plotësisht të pranuara në Islam përderisa nuk bien ndesh drejtpërdrejt me parimet islame; autoritetet fetare, duke përfshirë agjencitë e kontrolluara nga qeveria si Këshilli i Ulemasë Indoneziane dhe Diyaneti i Turqisë; dhe mësuesit shpirtërorë, të cilët janë veçanërisht të spikatur në misticizmin islam ose sufizmin. Shumë prej këtyre të fundit, duke përfshirë edhe filozofin mysliman mesjetar Ibën Arabi, kanë prodhuar vetë tekste që kanë sqaruar simbolikën metafizike të parimit femëror në Islam.

 Shiko edhe 
 Të drejtat e gruas në Islam
 Të drejtat e grave

 Referime 

Kategoria:Islami dhe gratë
Kategoria:Të drejtat e grave në Islam
Kategoria:Femra myslimane